Alpy

Alpy (z. latinského montes albes = "biele hory". Môže mať aj keltský pôvod: "alb" = vysoký, "alpa" = pohorie) sú najvyššie pohorie Európy, delia sa o ne Francúzsko, Taliansko,  Švajčiarsko, Nemecko, Lichtenštajnsko, Rakúsko a Slovinsko.

Alpy sú klimatické a vodné rozhranie medzi strednou a južnou Európou. Vyvrásnili v rámci Alpínsko-himalájskeho vrásnenia v druhohorách a treťohorách. Pohorie naväzuje severne od Janovského zálivu na Apeniny, v širokom oblúku na západ obklopujú Pádsku nížinu, rozdvojujú sa pri Lac du Bourget na francúzsku a švajčiarsku Juru a končia po  západovýchodnom výbežku stupňovite na východe pred západopanonskými horami a kopcami na Dunaji pri Viedni. Na severovýchode sú Alpy oddelené od geologicky podobných Karpát Viedenskou kotlinou, na juhovýchode prechádzajú do krasovitého  Dinárského pohoria. Na severe klesajú do rakúskeho a nemeckého Predalpska. Na juh je klesanie do Pádskej nížiny strmšie. Celková dĺžka Álp od Janova po Viedeň je asi , šírka 150-, na východe do . Výška vrcholov v západných Alpách je zhruba medzi 3 000 až , vo východných Alpách o niečo nižšia. Najvyšší vrch Álp je Mont Blanc s výškou .

Geológia Álp 

Orogenéza Álp (Alpínske vrásnenie) nastala v dôsledku zrážky Apulskej a Euroázijskej platne, pri ktorej bol uzavretý sedimentačný priestor paniev oceánu Tethys. Najdôležitejšie horotvorné pohyby sa v Alpách udiali počas oligocénu a miocénu. Vrstvy hornín, ktoré sa v tejto oblasti nahromadili v priebehu druhohôr a paleogénu boli silným tlakom vytlačené zo skracujúceho sa priestoru na sever a v menšej miere aj na juh. Tlak spôsobil vznik veľkých prevrátených vrás tvorených hrubými morskými súvrstviami, ktoré sa cez seba kĺzali a vytvorili viacero hrubých príkrovov. Do týchto súvrství boli rovnako zavrásnené staršie (hlavne hercýnske) kryštalické horniny budujúce vyššie časti oblastí Mont Blancu, Matterhornu, Penninských Álp a Vysokých Taur.

Súčasný povrch bol v posledných dvoch miliónoch rokoch najviac ovplyvnený glaciálmi. Najmenej 5 ľadových dôb výrazne ovplyvnilo celú oblasť, vytvorilo množstvo horských jazier, údolí tvaru „U“ a na severe vytvorilo hladko modelovaný reliéf vápencových hôr. Posledných 10 000 rokov však horské ľadovce ustupujú, pričom po celej oblasti zanechávajú obrovské eratické kamene.

Najvyššie vrcholy Álp (výber) 

 nad :

 Mont Blanc (; s ľadovcom), hranice Francúzsko-Taliansko
 Dufourspitze (; Masív Monte-Rosa), hranice Švajčiarsko-Taliansko
 Dom (), Švajčiarsko
 Weisshorn (), Švajčiarsko
 Lyskamm (), hranice Švajčiarsko-Taliansko
 Matterhorn (), hranice Švajčiarsko-Taliansko
 Dent Blanche (), Švajčiarsko
 Finsteraarhorn (), Švajčiarsko
 Zinalrothorn (), Švajčiarsko
 Alphubel (), Švajčiarsko
 Rimpfischhorn (), Švajčiarsko
 Aletschhorn (), Švajčiarsko
 Dent d'Hérens (), hranice Švajčiarsko-Taliansko
 Breithorn (), hranice Švajčiarsko-Taliansko
 Jungfrau (), Švajčiarsko
 Mönch (), Švajčiarsko
 Écrins (), Francúzsko
 Schreckhorn (), Švajčiarsko
 Gran Paradiso (), Taliansko
 Großes Fiescherhorn (), Švajčiarsko
 Piz Bernina (), hranice Švajčiarsko-Taliansko
 Weissmies (), hranice Švajčiarsko-Taliansko

Iné projekty 

 
Pohoria v Európe

Geografia Nemecka
Geografia Francúzska
Geografia Švajčiarska
Geografia Talianska
Geografia Slovinska
Geografia Rakúska
Geografia Lichtenštajnska